open-index/open-wikipedia-markdown huggingface dataset:
Ranskan 6. kevyt ratsuväkidivisioona

**6. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa.

## Perustaminen
Divisioona perustettiin helmikuussa 1940 Algeriassa Pohjois-Afrikassa olleista erillisyksiköistä. Sen komentajana oli kenraali Clouet des Pesruches.

## Palvelus

## Kokoonpano
Divisioonaan kuuluivat:
*7. ratsuväkiprikaati
**1. algerialainen spahirykmentti
**3. algerialainen spahirykmentti
*16. kevyt motorisoitu prikaati
**1. afrikkalainen ratsuväkirykmentti
**2. motorisoitu afrikkalainen ratsuväkirykmentti
*1. siirtomaatykistörykmentti
*pioneerikomppania
*kuljetuskomppania

## Lähteet
*

### Viitteet
Bondarzewiaceae

**Bondarzewiaceae** on Russulales-lahkoon kuuluva sieniheimo, joka sisältää pääasiassa kääpiä ja muita vastaavia sieniä. Heimo on nimetty venäläisen mykologin Apollinari Semjonovitš Bondartsevin mukaan. Ennen DNA-tutkimuksia heimo on luettu useimpien kääpien tapaan Polyporales-lahkoon, mutta se onkin osoittautunut lähemmäksi sukulaiseksi haperoille ja rouskuille.

*[[Bondarzewia]]*-lajien ohella heimoon luetaan Suomessakin esiintyviä lajeja kuten harjasorakas (*Gloiodon strigosus*) sekä suuria metsätuhoja aiheuttavat juurikääpien (*Heterobasidion*) suku.

## Lähteet
Ranskan 5. panssaridivisioona

**Ranskan 5. panssaridivisioona** () oli Ranskan maavoimien panssariyhtymä, joka osallistui toiseen maailmansotaan sekä Algerian sotaan. Divisioona perustettiin uudelleen kylmän sodan aikana Saksassa.

## Historia
Divisioona perustettiin 1. toukokuuta 1943 Pohjois-Afrikassa 2. panssaridivisioonana komentajanaan kenraali Henri de Vernejoul. Divisioona nimettiin 5. panssaridivisioonaksi 9. heinäkuuta ja se liitettiin kenraali de Lattren komentamaan Vapaan Ranskan 1. armeijaan. Syyskuussa 1944 divisioona siirrettiin Provenceen ja se osallistui taisteluihin Vosgesin alueella kuten Kolmarin motin laukaisuun. Myöhemmin divisioona osallistui vielä Saksan alueella käytyihin taisteluihin.

Kylmässä sodassa vuodesta 1945 alkaen divisioona oli sijoitettuna Saksaan ja sen esikunta sijaitsi Landaussa. Sen pääosat siirrettiin Saksasta Algeriaan 1. huhtikuuta 1956, mutta osa sen yksiköistä jäi edelleen Saksaan. Vuonna 1961 divisioonaan kuuluivat:
*1. panssarirykmentti
*6. afrikkalainen ratsuväkirykmentti
*19. ratsuväkipataljoona
*20. ratsuväkipataljoona
*21. algerialainen kiväärirykmentti
*I/64 tykistörykmentti
*II/64 tykistörykmentti
Algerian taisteluiden päätyttyä divisioona lakkautettiin 15. toukokuuta 1962.

Divisioona muodostettiin uudelleen Landaussa Saksassa 1978 osana II armeijakuntaa, jonka esikunta oli Baden-Badenissa. Ranskan Saksaan sijoitettuja joukkoja supistettiin kylmän sodan päättyessä ja divisioona lakkautettiin 30. kesäkuuta 1992.
Suuntadialogi

**Suuntadialogi** on organisaation toiminnan suunnitteluun tarkoitettu prosessi. Se on kehitetty TEKissä, jossa sitä pilotoitiin vuonna 2016. 

Suuntadialogin ideana on, että organisaation kaikki toimielimet (valtuusto, hallitus, valiokunnat) sekä henkilöstö käyvät suuntadialogin. Suuntadialogilla on tietty taustamateriaali (mittarit, strategia jne.) sekä rajattu määrä (esim. kolme) käsiteltävää kysymystä. Eri toimielimissä saadut tulokset kerätään yhteen ja hallitus antaa niiden pohjalta (johtoryhmän esittelystä) tulevan kauden painopisteet.
ParkMan (yritys)

**Neligrate Oy** eli ParkMan on suomalainen yritys joka kehittää digitaalisia pysäköintipalveluita.

ParkMan-pysäköintisovellus mahdollistaa autoilijoille parkkipaikan löytämisen ja maksamisen puhelimella. Pysäköinnintarjoajat voivat sovelluksen kautta näyttää parkkipaikkojen hinnan ja sijainnin autoilijoille, sekä vastaanottaa maksun pysäköinnistä.

ParkMan perustettiin vuonna 2011 nimellä ParkkiNappi. Nimi vaihdettiin kansainvälistymisen myötä vuonna 2012 muotoon ParkMan. Yritys toimii tällä hetkellä Suomessa, Ruotsissa, Tanskassa, Espanjassa, Italiassa sekä toukokuusta 2017 lähtien myös Yhdysvalloissa.

Vuonna 2011 ParkkiNappi voitti AppsForFinland-kilpailun (nykyään Open Finland Challenge) sovellussarjan parhaana sovelluksena.

## Lähteet

## Aiheesta muualla
* Parkman kotisivu
Taivaannaula

**Taivaannaula** on poliittisesti sitoutumaton suomalaista kansanuskoa ja kansanperinnettä edistävä järjestö. Vuonna 2007 perustettu Taivaannaula ry määrittelee tavoitteekseen suomalaisen perinnekulttuurin ja henkisen perinteen säilyttämisen ja jatkamisen nykyajassa. Järjestö korostaa toiminnassaan kansanperinteen jatkuvuutta. Vuonna 2010 yhdistyksellä oli 30 jäsentä, mutta vuosikymmentä myöhemmin jäsenmäärä oli kasvanut vajaaseen 200 henkeen.  

## Toiminta

Yhdistys pyrkii kokoamaan kansanuskosta, kansanperinteistä ja juurista kiinnostuneita yhteen ja jatkamaan perinteitä oman toimintansa kautta. Taivaannaula järjestää muun muassa perinteisiä juhlia sekä muita tapahtumia ja retkiä. Yhdistyksellä on paikallisosastot Hämeessä, Satakunnassa ja Varsinais-Suomessa. Taivaannaulan järjestämissä juhlissa ja tapahtumassa kansanperinteen tietojen ja taitojen opettelu ja jatkaminen ovat olennaisessa roolissa. Monet Taivaannaulan jäsenet jatkavat luonnonläheisiä perinteitä myös omassa elämässään ja asuvat maaseudulla.

Kansanuskon ja kansanperinteen jatkamiseen ja edistämiseen tähtäävä tutkimustyö on myös keskeinen osa Taivaannaulan toimintaa. Tietoa kansanperinteestä Taivaannaula jakaa verkossa, muun muassa ylläpitämällä Facebookissa ja Instagramissa kansanuskoa ja kansanperinnettä käsittelevää Taivaannaula-sivua, jolla julkaistaan vuodenkierron mukaan perinnetietopäivityksiä. Yhdistyksen Facebook-sivulla oli kevättalvella 2024 lähes 60 000 seuraajaa. Lisäksi tietoa jaetaan julkaisujen, kuten vanhan kansan vuotuiskierron merkkipäivistä kertovan kalenterin, välityksellä. 

Maaliskuussa 2013 Taivaannaula käynnisti kansallisen Hiisi-hankkeen suomalaisen kansanperinteen tuntemien luonnossa sijaitsevien pyhien paikkojen tunnettuuden lisäämiseksi ja paikkojen suojelemiseksi. Osana hanketta yhdistys julisti maaliskuun 28. päivän Hiisienpäiväksi, joka kunnioittaa kansanperinteen tuntemia pyhiä paikkoja Suomen luonnossa.  

Virolainen Maavalla Koda on tehnyt yhteistyötä Taivaannaulan kanssa vuodesta 2009 alkaen. Taivaannaula ja Maavalla Koda ovat muun muassa järjestäneet yhteisiä suomalais-virolaisia kesäleirejä. Vuonna 2014 Taivaannaula toimi taustavoimana ja asiantuntija-apuna Helomedia Oy:n tuottamassa Ukonvaaja-dokumenttielokuvassa, jossa päähenkilönä on A. W. Yrjänä.

Yhdistys on saanut nimensä Pohjantähden mukaan.

## Katso myös

* Karhun kansa

## Lähteet

## Aiheesta muualla
* Taivaannaula ry:n verkkosivusto
Ranskan 7. panssaridivisioona

**Ranskan 7. panssaridivisioona** () oli Ranskan maavoimien panssariyhtymä, joka oli aktiivinen kylmässä sodassa sekä jonkin aikaa Berliinin muurin murtumisen jälkeen. Divisioonan perinteitä jatkaa Ranskan 7. panssariprikaati.

## Historia
Divisisioona perustettiin vuonna 1955 7. mekanisoituna divisioonana () päällikkönään kenraali Francois Huel. Se oli sijoitettu Saksaan. Divisioona oli kokeiluorganisaatio ja sitä käytettiin testaamaan uudistettua odotetun ydinsodan vaatimaa taistelutapaa ja uutta kalustoa. Divisioona oli ensimmäinen yhtymä, joka otti käyttöön Panhard EBR panssaraoidun ajoneuvon sekä AMX-13 panssarivaunun.

Alkuvuodesta 1956 divisioona siirrettiin Pohjois-Afrikkaan, missä sen joukot palvelivat jalkaväkenä Ranskan operaatioissa Algerian sodassa. Loppuvuodesta divisioonan vaunut liitettiin jalkaväkeen operaatio Musketeeriin, jossa hyökättiin Egyptiin. Divisioona palasi sotatoimen päätyttyä Algeriaan, jossa se viipyi vuoteen 1961.

Divisioona siirrettiin Ranskaan, jossa sen esikunta sijoitettiin Besanconiin osaksi Ranskan I armeijakuntaa. Se nimettiin samalla 7. kevyeksi panssaridivisioonaksi ja edelleen vuonna 1963 7. panssaridivisioonaksi, kun 8. motorisoitu jalkaväkiprikaati liitettiin divisioonaan. 1970-luvulla Ranskassa kehitettiin uusi pienempi ja joustavampi divisioona organisaatio eli sama jonka vuoksi divisioona alun perin perustettiin. Divisioona valittiin kokeiluyksiköksi ja 7. mekanisoitu prikaati teki useimmat kokeilut. 

Uuden divisioona organisaation käyttöönotossa vuonna 1977 divisioona lakkautettiin ja muodostettiin uusi 7. panssaridivisioona samoin kuin 4. panssari- ja 8. jalkaväkidivisioona muodostettiin jäljelle jääneistä yksiköistä. Näin muodostettu divisioona jatkoi palvelustaan Besanconissa ja se siirrettiin myöhemmin Metziin sijoitetusta Ranskan I armeijakunnasta Lillessä sijaitsevaan Ranskan III armeijakuntaan.

Divisioona organisoitiin uudelleen 1. heinäkuuta 1999 osana kylmän sodan päättymisen ja ammattiarmeijaksi muuttamisen aiheuttamia muutoksia. Divisioonasta muodostettiin 7. panssariprikaati ja divisioona lakkasi olemasta.

## Kokoonpano
### Vuodet 1955 - 1963
*2. rakuunarykmentti
*siirtomaa panssarirykmentti
*3. afrikkalainen ratsuväkirykmentti
*21. siirtomaa jalkaväkirykmentti
*72. tykistöryhmä
*457. tykistöryhmä
*57. pioneeripataljoona
*57. huoltopataljoona
*57. talouskomppania
*57. korjauskomppania
*2. maahanlaskuosasto
### Vuodet 1963 - 1977
*panssarirykmentti
**1. rakuunarykmentti
**30. rakuunarykmentti
*jalkaväkirykmentti
**35. jalkaväkirykmentti
*1. tykistörykmentti
### Vuodet 1977 - 1999
*3. kyrassieerirykmentti
*1. rakuunarykmentti
*5. rakuunarykmentti
*35. jalkaväkirykmentti
*170. jalkaväkirykmentti
*30. ratsuväkiosasto (vuoteen 1990)
*1. tykistörykmentti
*60. tykistörykmentti (vuoteen 1993)
*32. tykistörykmentti (vuodesta 1993)
*19. pioneerirykmentti
*7. esikunta- ja viestirykmentti
Ranskan 1. mekanisoitu prikaati

**1. mekanisoitu prikaati** () oli Ranskan maavoimien yhtymä, joka jatkoi toisessa maailmansodassa perustetun 1. panssaridivisioonan perinteitä.

## Historia
Ranskan maavoimien Saksassa olleiden joukkojen uudelleen järjestelyssä vuonna 1999 1. panssaridivisioona  lakkautettiin. Divisioonan perinteet siirrettiin Chalons-en-Champagnessa perustetulle 1. mekanisoidulle prikaatille, joka osallistui operaatio Tridentiin Kosovossa vuonna 1999.

Prikaati lakkautettiin 21. heinäkuuta 2015.

## Kokoonpano
Prikaatiin kuului noin 5&nbsp;700 henkeä, jotka oli jaettu kuuteen rykmenttiin ja kolmeen prikaatin yksikköön.
*1. Spahirykmentti Valencessa, joka oli varustettu pyörin liikkuvin panssariajoneuvoin AMX 10 RC ja ERC 90
*1. Tirailleur rykmentti Epinalissa, jonka kalustona VBCI
*1. merijalkaväen tykistörykmentti Laonissa, jonka kalustona kaksitoista CAESAR haupitsia ja kuusitoista 120 mm RTF1 heitintä
*402 tykistörykmentti Chalons-en-Champagnessa
*3. pioneerirykmentti Charleville-Mezieres'ssä
*1. esikunta- ja viestikommpania Chalons-en-Champagnessa
*tiedustelueskadroona
*tulenjohtopatteri
Kometa

**Kometa** on helsinkiläinen rock-yhtye, joka on toiminut samalla kokoonpanolla vuodesta 1999. Yhtyeen tyylilaji on omaperäinen kitararock, joka yhdistelee vaikutteita myös jazzista ja psykedeliasta. Yhtyeeltä on ilmestynyt kolme täyspitkää albumia, ja yksi EP. Kometa on esiintynyt Suomen lisäksi myös Virossa, Venäjällä, Saksassa ja Sveitsissä. Yhtyeen levyt ovat ilmestyneet BV2 Produktionsin (ent. Bad Vugum) ja Megamanian julkaisemana sekä omakustanteena. Vuonna 2016 ilmestynyt *Riveter*-albumi julkaistiin digijakelun lisäksi fyysisesti ainoastaan c-kasettina.

## Diskografia
* 
* 
* 
* 

## Lähteet

## Aiheesta muualla
*Yhtyeen kotisivut
Idé Oumarou

**Idé Oumarou** (1937 Niamey – 12. helmikuuta 2002 Niamey) oli nigeriläinen poliitikko, diplomaatti, toimittaja ja kirjailija.

Oumarou opiskeli William Ponty -koulussa Senegalissa sekä Ranskan siirtomaakorkeakoulussa Pariisissa, josta hän valmistui journalistiksi. Hän aloitti uransa valtiollisen *Le Niger* -lehden toimittajana vuonna 1961, yleni tiedotuslaitoksen päälliköksi vuonna 1963 ja posti- ja telelaitoksen johtajaksi vuonna 1972. Vuoden 1974 sotilasvallankaappauksen jälkeen Oumarousta tuli presidentti Seyni Kountchén kabinettipäällikkö ja neuvonantaja. Vuodesta 1980 lähtien hän toimi Nigerin YK-lähettiläänä, vuodesta 1983 maan ulkoministerinä ja vuosina 1985–1988 Afrikan yhtenäisyysjärjestön pääsihteerinä.

Oumaroun kaunokirjallisista teoksista merkittävimmät ovat ranskankielisen Afrikan kirjallisuuspalkinnon vuonna 1978 saanut *Lähikuva* (*Gros plan*, 1977) ja vuonna 1981 ilmestynyt *Le Représentant*. Edellisen aiheena ovat nigeriläisen yhteiskunnan arkipäivän ongelmat, kun taas jälkimmäinen kuvaa itsenäistyneen Afrikan poliittisia väärinkäytöksiä. Kirjailija on julkaissut myös muistelmateoksen *Dialogues et temps forts avec Seyni Kountché* (1995).

## Suomennetut teokset
* 
## Lähteet
Deep Silver

**Deep Silver** on Koch Median omistama videopelien julkaisija. Yhtiön päämaja sijaitsee Planeggissa Saksassa.

THQ:n mentyä konkurssiin yhtiö on hankkinut muun muassa Volitionin. 

Vuonna 2014 Deep Silver osti Crytekiltä Crytek UK studion, joka suljettiin ja Dambuster Studios perustettiin. Uutena yhtiönä se julkaisi pelin **.

## Pelit
Yhtiö julkaisee pelejä useilta kehittäjiltä:
* Egosoftin *[[X (pelisarja)|X]]*-sarja 
* Piranha Bytesin *[[Risen (pelisarja)|Risen]]*-sarja 
* 4A Gamesin *[[Metro 2033 (pelisarja)|Metro 2033]]*-sarja
* Techlandin *[[Dead Island (pelisarja)|Dead Island]]*-sarja
* Volitionin *[[Saints Row (pelisarja)|Saints Row]]*-sarja

## Kohut
Vuonna 2019 yhtiö veti tulevan *[[Metro Exodus]]* -pelin myynnistä Steam-palvelusta ja ilmoitti julkaisevansa sen Epic Gamesin palvelussa. Tämä suututti henkilöt, jotka olivat jo ennakkotilanneet pelin Steam-palvelun kautta. Valve kutsui liikettä epäreiluksi pelaajia kohtaan. Vuotta myöhemmin peli julkaistiin myös Steam-palvelussa.

## Lähteet
Vohvelipäivä

**Vohvelipäivä** (myös Marian päivä) on Ruotsissa alkunsa saanut 25. maaliskuuta vietettävä juhlapäivä. Päivän tarkoituksena on nimensä mukaisesti syödä vohveleita.

Vohvelipäivä on yli satavuotisen historiansa ajan ajoittunut neitsyt Marian ilmestymispäivän yhteyteen. Päiväksi on sittemmin vakiintunut maaliskuun 25. päivä. Erityisen suosittu vohvelipäivä on Ruotsissa, mutta se on alkanut vähitellen levitä myös muualle. Yhdysvalloissa vohvelipäivää vietetään 24. elokuuta, vohveliraudan keksimispäivänä.

## Lähteet
Bukit Brownin metroasema

**Bukit Brown** on Singaporen Mass Rapid Transit -metrojärjestelmän asema Novenassa Singaporen keskisellä suuralueella. Se on Circle Line -linjalla.

Koska aseman lähellä on vain hautausmaa ja moskeija, se on vielä pelkkä asemavaraus. Sen paikalla on ilmastointikuiluja ja hätäuloskäynti.

## Aiheesta muualla
Ashur-nirari III

**Ashur-nirari III** toimi Assyrian kuninkaana nykyisen tulkinnan mukaan vuosina 1203–1198 eaa. Hänen lyhyt hallituskautensa on myös merkittävä, koska Babylonian historia kertoo Adad-Shuma-Usurin lähettäneen hänelle loukkaavan kirjeen, josta voidaan päätellä heidän hallituskautensa samanaikaisuus.

## Lähteet
Holland Villagen metroasema

**Holland Village** on Singaporen Mass Rapid Transit -metrojärjestelmän asema Bukit Timahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.

## Junat

## Lähteet

## Aiheesta muualla

* Holland Villagen metroasema Singaporen liikennelaitoksen sivuilla
Helaletidae

**Helaletidae** on sukupuuttoon kuollut tapiirinsukuisten kavioeläinten heimo, jolla myös oli yhtäläisyyksiä sarvikuonojen kanssa. Heimo eli Aasiassa ja Pohjois-Amerikassa eoseenin aikana. Ryhmä on todennäköisesti parafyleettinen. Ryhmästä tunnettu laji on *[[Heptodon]]*, joka oli noin metrin pituinen ja muistutti paljon nykyisiä tapiirejä. Eräs  toinen oli *[[Helateles]]*.

## Fylogenia
Kladogrammi osoittaa heimon paikan kavioeläinten sukupuussa.

## Lähteet
*
### Viitteet
Päivi Luostarinen

**Päivi Maria Luostarinen** (o.s. **Sipilä**; s. 13. tammikuuta 1955 Jalasjärvi) on suomalainen diplomaatti. Hän on työskennellyt ulkoministeriön palveluksessa vuodesta 1981. Luostarinen toimi Suomen suurlähettiläänä Suomen Lontoon-suurlähetystössä 2015–2019.

Luostarinen suoritti oikeustieteellisen tutkinnon Helsingin yliopistossa 1980 ja ulkoasiainministeriön diplomaattikurssin 1981. Luostarinen siirtyi Lontooseen Suomen Berliinin-suurlähettilään tehtävästä, jossa hän toimi vuodesta 2011. Sitä ennen hän oli ulkoministeriön Eurooppa-osaston osastopäällikkö 2008–2011. Luostarinen on toiminut ulkoministeriössä useissa tehtävissä oikeudellisella, poliittisella, hallinnollisella ja kauppapoliittisella osastolla, EU-sihteeristössä sekä ulkoministeriön Amerikan ja Aasian osaston päällikkönä. Lisäksi hän on palvellut Suomen pysyvässä edustustossa YK:ssa New Yorkissa 2006–2007 sekä Suomen pysyvässä EU-edustustossa Brysselissä. Luostarinen oli myös komissaari Erkki Liikasen kabinetin jäsenenä Euroopan komissiossa Brysselissä 1995–1996.

## Lähteet
Kirsti Narinen

**Kirsti Narinen** (o.s. **Päällysaho**; s. 13. marraskuuta 1960 Lappajärvi) on suomalainen diplomaatti, joka toimii ulkoministeriöstä käsin kiertävänä suurlähettiläänä Etelä-Kaukasiassa toimialueenaan Armenia, Azerbaidžan ja Georgia.

Hän toimi aiemmin Virossa Suomen Tallinnan-suurlähettiläänä 2014–2018, jonka jälkeen hän toimi Euroopan hybridiuhkien torjunnan osaamiskeskuksen kansainvälisten suhteiden päällikönä 2018–2020. Narinen työskenteli myös aiemmin Tallinnan-suurlähetystössä kakkosvirkamiehenä vuosina 1993–1998 ja toiminut Suomen ulkomaanedustustoissa Leningradissa ja myöhemmin Pietarin-pääkonsulinvirastossa ja Ljubljanan-suurlähetystössä. Tallinnaan Narinen siirtyi ulkoministeriön hallintopalveluista työhyvinvointipäällikön tehtävistä. Narinen on työskennellyt ulkoministeriössä myös poliittisella osastolla ja Eurooppa-osastolla. Hän on aloittanut ulkoministeriössä vuonna 1984.

Narinen suoritti kansainvälisen IB-ylioppilastutkinnon Pearson College UWC:ssä Kanadassa vuonna 1979, jonne hän sai Suomen Kulttuurirahaston stipendin. Tämän jälkeen hän valmistui oikeustieteiden kandidaatiksi Turun yliopistosta vuonna 1985.

## Lähteet
Kobamamidi

**Kobamamidi** eli **adenosyylikobalamiini** (C72H100PN18O17Co) on B12-vitamiinin johdannaisiin kuuluva orgaaninen yhdiste. Kobamamidi esiintyy koentsyyminä useissa hapetus-pelkistysreaktioita, isomeroitumisia ja radikaalireaktioita katalysoivissa entsyymeissä. Yhdistettä voidaan käyttää anemian hoitoon..
Kobamamidin tunniste anatomis-terapeuttis-kemiallisessa lääkeluokituksessa on B03BA04.

## Ominaisuudet ja rakenne
Huoneenlämpötilassa kobamamidi on oranssinkeltaista kiteistä ainetta. Yhdiste liukenee veteen ja etanoliin, mutta ei esimerkiksi asetoniin. Molekyylissä koboltti esiintyy hapetusluvulla +III. Koboltti on sitoutunut koordinaatiosidoksilla neljään korriinirenkaan typpiatomiin, adenosyyliryhmään ja dimetyylibentsimidatsolirenkaaseen. Adenosyyliryhmä voi korvautua muilla ligandeilla esimerkiksi syanoryhmällä, jolloin muodostuu syanokobalamiinia tai vedellä, jolloin muodostuu hydroksikobalamiinia. Adenosyyliryhmän irrotessa voi myös muodostua radikaali.

## Kobamamidi entsyymien koentsyyminä
Kobamamidi toimii koentsyymeinä entsyymeissä, jotka katalysoivat isomeroitumisia, hapetus-pelkistysreaktioita ja radikaalireaktioita. Esimerkkejä hapetus-pelkistysreaktioita katalysoivista kobamamidista riippuvaisista entsyymeistä ovat glyserolidehydrataasi ja muut diolidehydraasit, jotka muodostavat dioleista hydroksialdehydejä. Useat kobamamidista riippuvaiset entsyymit katalysoivat reaktioita, joissa on radikaalivälivaiheita. Tällaisia ovat esimerkiksi metyylimalonyylikoentsyymi-A-mutaasi, etanoliamiiniammoniakkilyaasi, lysiini-5,6-aminomutaasi sekä eräiden bakteerien ribonukleotidireduktaasi.

## Lähteet

## Aiheesta muualla
*PubChem: Cobamamide 
*Human Metabolome Database: Adenosylcobalamin 
*FooDB: Adenosylcobalamin 
*Kyoto Encyclopedia of Genes and Genomes (KEGG): Adenosylcobalamin 
*ChemBlink: Cobamamide
Helena Tuuri

**Helena Tuuri** on suomalainen diplomaatti. Hän on toiminut Itämeri-suurlähettiläänä 1. syyskuuta 2018 alkaen. Aiemmin hän toimi Suomen Prahan-suurlähettiläänä 15. elokuuta 2014 alkaen. Vuodesta 2015 hänet oli akkreditoitu Prahasta käsin myös Slovakiaan. Hän aloitti ulkoasiainministeriön palveluksessa 1987.

Ennen suurlähettilään tehtävää Tuuri työskenteli vuodesta 2008 päällikkönä ulkoministeriön Afrikan ja Lähi-idän osastolla Lähi-idän ja Pohjois-Afrikan yksikössä. Hän on työskennellyt myös ministeriön kauppapoliittisella, oikeudellisella, Eurooppa-osastolla ja kehitysyhteistyöosastolla. Lisäksi Tuuri on työskennellyt valtioneuvoston kansliassa EU-sihteeristön apulaispäällikkönä ja pääministerin EU-neuvonantajana sekä eduskunnassa suuren valiokunnan valiokuntaneuvoksena. Hän on työskennellyt myös Suomen ulkomaanedustustoissa suurlähetystössä Pariisissa ja EU-edustustossa Brysselissä.

Tuurin puoliso on Etelä-Savon maakuntajohtaja Pentti Mäkinen.

## Lähteet

## Aiheesta muualla
*
Hämeen keskiaikafestivaali

**Hämeen keskiaikafestivaalit**, aikaisemmalta nimeltään **Hämeen keskiaikamarkkinat**, on suuri suomalainen keskiaikatapahtuma, joka järjestetään elokuun puolivälissä Hämeenlinnassa, Hämeen linnan ja  Linnanpuiston alueella. Tapahtumaa järjestää Hämeenlinnan keskiaikayhdistys ry:n omistama Hämeen keskiaikatapahtumat Oy. Yhdistys toimi tapahtuman järjestäjänä vuoteen 2016 saakka.

Festivaalien historia alkoi ensimmäisistä markkinoista, jotka järjestettiin vuonna 1997. Tapahtuma on tästä kasvanut sekä merkittävimpien suomalaisten keskiaikatapahtumien että merkittävimpien hämeenlinnalaisten kesätapahtumien joukkoon.

Vuoden 2019 markkinoilla kävi 28 500 vierasta. Elinkeinoaan harjoittavia kauppiaita ja käsityöläisiä oli markkina-alueella noin 150 kappaletta. Keskiaikaharrastajia ja -elävöittäjiä oli leiriytyneenä markkina-alueelle yli sata telttakuntaa. Tapahtuma kasvaa ja kehittyy. 

## Aiheesta muualla
* Keskiaikafestivaalin verkkosivut
* Peitset viuhuivat keskiaikamarkkinoilla Helsingin Sanomat 2006
* Hämeen keskiaikamarkkinat palaa linnaan  Hämeen Sanomat 2013
Ashur-resh-ishi I

Ashur-resh-ishi I hallitsi Assyrian kuninkaana nykyisen tulkinnan mukaan vuosina 1133–1115 eaa. Hänen ajaltaan on säilynyt lyhyt *Aššur-reša-iši* niminen kronikka, josta voidaan päätellä hänen hallinneen samaan aikaan kuin Babylonian kuningas Ninurta-nadin-šumi

## Lähteet
Ozerós

**Ozerós** () eli **Galítsa** (Γαλίτσα) on järvi läntisessä Keski-Kreikassa. Sen pinta-ala vaihtelee noin 9,5–11,0 neliökilometrin välillä. Järvi on suurimmillaan noin 5,2 kilometriä pitkä ja noin 2,7 kilometriä leveä, ja sen suurin syvyys on 10 metriä.

Järvi sijaitsee Aitolia-Akarnanian alueyksikössä Länsi-Kreikan alueella noin 110 metrin korkeudella merenpinnasta, linnuntietä noin 16 kilometriä länteen Agrínion kaupungista. Sen pohjoispuolella sijaitsee Amvrakía-järvi ja koillispuolella Strátoksen tekojärvi.

## Lähteet

## Aiheesta muualla
Aóos (järvi)

**Aóos** ( eli (Τεχνητή) Λίμνη Αώου, *(Technití) Límni Aóou*, *Aóoksen tekojärvi*) on tekojärvi Epeiroksessa Kreikassa. Sen pinta-ala vaihtelee noin 8,5–11,5 neliökilometrin välillä.

Aóos-järvi sijaitsee Ioánninan alueyksikön alueella noin  metrin korkeudella merenpinnasta, linnuntietä noin 26 kilometriä koilliseen Ioánninan kaupungista ja noin 11 kilometriä luoteeseen Métsovon kaupungista. Järvi on luotu patoamalla Aóos-joki, josta se on saanut nimensä. Patoja on yhteensä seitsemän ja niistä suurimman korkeus on 78 metriä. Padot valmistuivat vuonna 1987. Järvi tunnetaan myös nimellä ”Aóoksen lähteiden järvi” (Λίμνη Πηγών Αώου, *Límni Pigón Aóou*). Järven alue on osa Pohjoisen Píndoksen kansallispuistoa.

## Lähteet

## Aiheesta muualla
Cheimadítida

**Cheimadítida** () tai *Cheimadítidas* (Χειμαδίτιδας) on järvi Makedoniassa pohjoisessa Kreikassa. Sen pinta-ala on 10,8 neliökilometriä. Cheimadítida on suurimmillaan noin 5,15 kilometriä pitkä ja noin 0,7 kilometriä leveä, ja sen suurin syvyys on 2,5 metriä.

Järvi sijaitsee Flórinan alueyksikössä Länsi-Makedonian alueella noin 593 metrin korkeudella merenpinnasta, linnuntietä noin 13 kilometriä luoteeseen Ptolemaḯdan kaupungista ja noin 24 kilometriä kaakkoon Flórinan kaupungista. Cheimadítidan pohjoispuolella sijaitsee Zázari-järvi.

## Lähteet

## Aiheesta muualla
Smókovo

**Smókovo** ( eli (Τεχνητή) Λίμνη Σμοκόβου, *(Technití) Límni Smokóvou*, *Smókovon tekojärvi*) on tekojärvi Thessaliassa Kreikassa. Sen pinta-ala on noin 8,5 neliökilometriä ja suurin syvyys noin 47 metriä.

Järvi sijaitsee Kárditsan alueyksikön alueella linnuntietä noin 28 kilometriä kaakkoon Kardítsan kaupungista. Se on luotu patoamalla Sofadítis-joki vuosina 1981–1994. Padon pituus on 460 metriä ja korkeus 105 metriä. Patoaltaan täyttäminen valmistui vuonna 2003, ja siinä on vettä noin 240 miljoonaa kuutiometriä. Järvi on saanut nimensä läheisestä Loutropigín kylästä, jonka aiempi nimi oli Smókovo(s).

## Lähteet

## Aiheesta muualla
Voulkaría

**Voulkaría** (, myös *Voulkariá*, Βουλκαριά), antiikin **Myrtuntion** ( tai *Myrtountion*), on järvi läntisessä Keski-Kreikassa. Sen pinta-ala on 9,2 neliökilometriä. Järvi on suurimmillaan noin 4 kilometriä pitkä ja noin 3,5 kilometriä leveä, ja sen suurin syvyys on 2,5 metriä.

Järvi sijaitsee Áktion niemen juuressa Aitolia-Akarnanian alueyksikössä Länsi-Kreikan alueella noin 10 metrin korkeudella merenpinnasta, noin 12 kilometriä kaakkoon Prévezan kaupungista. Järven uskotaan olevan jäänne paikalla muinoin olleesta suuremmasta laguunista.

Antiikin aikana järven lähellä sijaitsi Palairoksen kaupunki. Järvi yhdistyy Joonianmereen ”Kleopatran kanavaksi” kutsutun kanavan välityksellä. Se on saanut nimensä siitä, että kuningatar Kleopatran kerrotaan paenneen sen sekä järven kautta Aktionin taistelun jälkeen vuonna 31 eaa.

## Lähteet
Free Radical Design

**Free Radical Design** oli Nottinghamissa, Englannissa sijaitseva videopelien kehittäjä.

Yhtiö tuli tunnetuksi muun muassa *[[TimeSplitters (pelisarja)|TimeSplitters]]*-pelisarjan kehittäjänä. *[[TimeSplitters 2]]* -peliä on sanottu aikansa parhaaksi ammuntapeliksi.

Yhtiö joutui konkurssiin *[[Haze (videopeli)|Haze]]*-pelinsä myötä, jolloin saksalainen Crytek osti yhtiön ja nimesi sen uudelleen Crytek UK:ksi.

Vuonna 2014 Crytek myi yhtiön Deep Silver -yhtiölle, joka on nykyään osa ennen Koch Mediana tunnettua Plaionia ja Embracer Groupia. Vanha studio suljettiin ja Dambuster Studios perustettiin. Uutena yhtiönä yhtiö julkaisi pelin **. Vuonna 2021 Plaion perusti Free Radical Designin uudelleen työstämään uutta osaa Timesplitters-pelisarjaan. Vuonna 2023 Free Radical Design suljettiin osana emoyhtiö Embracer Groupin kulunsäästöohjelmaa, jossa irtisanottin satoja henkilöitä ja lopetettiin useita peliprojekteja.

## Pelit

### Free Radical Design
* *[[TimeSplitters (pelisarja)|TimeSplitters]]*-pelisarja
** *[[TimeSplitters (videopeli)|TimeSplitters]]* (2000)
** *[[TimeSplitters 2]]* (2002)
** *[[TimeSplitters Future Perfect]]* (2005)
* *[[Second Sight]]* (2004)
* *[[Haze (videopeli)|Haze]]* (2008)

### Crytek UK
* *[[Crysis 2]]* (2011)
* *[[Crysis]]* Xbox 360:lle ja PlayStation 3:lle (2011)
* *[[Crysis 3]]* (2013)
* *[[Warface]]* (2014)

## Lähteet

## Aiheesta muualla
* Profiili MobyGamesissä
Kerava Shakers

**Kerava Shakers** (edeltäjinä **Keravan Pallokerho** ja **Keravan Kiekko**) oli vuosina 1979–1996 toimimut keravalainen urheiluseura, jonka pääurheilulaji oli jääkiekko. Seura tunnettiin pääasiallisesti hyvästä menestyksestään naisjääkiekon SM-sarjassa, jossa se saavutti kolme perättäistä mestaruutta vuosina 1994–1996.

Seura liittyi vuoden 1996 jälkeen osaksi HC Keski-Uusimaata. Alueen ammattilaisnaisjääkiekkoa on sittemmin edustanut pääasiassa KJT Haukat.

## Lähteet
*Kulju, Mika: *Kärpät - Pohjoisen kiekkoihme*. Avanti Broadcasting 2003 . (s. 165)
Sega Model 2

**Sega Model 2** on Segan vuonna  julkaisema kolikkopelialusta.

Huomattavia uudistuksia alustassa olivat teksturoidut polygonit, tekstuurien suodatus sekä antialiasointi. Aiemmin reaaliaikaiseen 3D-grafiikkaan on käytetty tasavarjostettua grafiikkaa ilman tekstuureita.

Alustaa on käytetty useissa tunnetuissa kolikkopeleissä kuten *[[Daytona USA (videopeli)|Daytona USA]]* ja *[[Virtua Cop]]*.

Alusta on seuraaja Sega Model 1 alustalle ja seuraaja on Sega Model 3.

## Tekniset tiedot
* Suoritin: Intel i960 @ 25 MHz
* Apusuoritin: 2x Zilog Z80
* Näyttöpiiri: 6x Fujitsu TGP MB86234, Sega Video Board 837-10072
* Äänisuoritin: Motorola 68000 @ 10 MHz
* Äänipiiri: 2x Sega 315‑5560 Custom MultiPCM
* keskusmuisti: 9 MB (laajennettavissa 62 MB asti)

## Lähteet
QRA

**Quick Reaction Alert** (lyhenne **QRA**) on Britannian kuninkaallisten ilmavoimien *[[modus operandi]]*, jossa joitakin koneita miehistöineen pidetään jatkuvassa taisteluvalmiudessa. QRA-koneiden miehistö odottaa lähtökäskyä koneiden läheisyyteen rakennetuissa odotustiloissa () täydessä taisteluvarustuksessa, mikä hävittäjälentäjällä tarkoittaa esimerkiksi lentoasun pitämistä päällä koko 24-tuntisen työvuoron ajan. Vuonna 1940 käynnistynyt taistelu Britanniasta antoi alkulaukauksen Britannian ilmavoimien QRA-toiminnalle, jolla pyrittiin torjumaan Saksan Luftwaffen ilmahyökkäykset.

Vuonna 2012 QRA-valmiudessa olevat yksiköt oli sijoitettu Lincolnshiressa sijaitsevaan RAF Coningsbyn ja Skotlannissa sijaitsevaan RAF Leucharsin tukikohtaan. Skotlantiin sijoitettu yksikkö valvoo Britannian pohjoista ilmatilaa ja Lincolnshiren yksikkö eteläistä. Eteläisestä ilmatilasta vastaava yksikkö siirtyi Lontoon vuoden 2012 kesäolympialaisten ajaksi RAF Northoltin tukikohtaan Länsi-Lontoossa kilpailun turvallisuuden takaamiseksi.

Siviililennonjohto voi määrätä QRA-valmiudessa olevan miehistön nostettuun valmiuteen, jossa miehistöt siirtyvät konesuojiin odottamaan lentoonlähtökäskyä. Tällainen käsky voidaan antaa esimerkiksi, jos lennonjohto havaitsee ilmatilassa epätavallisesti käyttäytyvän tai hätäsignaalia lähettävän koneen. Normaalissa QRA-valmiudessa koneiden on tarkoitus olla lentoonlähtövalmiudessa minuuttien kuluessa, mutta nostetussa valmiudessa koneet saadaan ilmaan tätäkin nopeammin.

## Lähteet

## Aiheesta muualla

*Inside Britain's Quick Reaction Alert System – angusbatey.com
Pétres

**Pétres** () eli *Petrón* (Λίμνη Πετρών, *Límni Petrón*, ”Pétresin järvi”) on järvi Makedoniassa pohjoisessa Kreikassa. Sen pinta-ala on 12,3 neliökilometriä, ja se on suurimmillaan noin 5,3 kilometriä pitkä ja noin 4,2 kilometriä leveä. Järven suurin syvyys on kolme metriä.

Järvi sijaitsee Flórinan alueyksikössä Länsi-Makedonian alueella noin 572 metrin korkeudella merenpinnasta, linnuntietä noin 24 kilometriä itäkaakkoon Flórinan kaupungista. Noin kolme kilometriä itään sijaitsee suurempi Vegorítida-järvi.

## Lähteet

## Aiheesta muualla
Paralímni

**Paralímni** () on järvi Boiotiassa Keski-Kreikassa. Järven pinta-ala on 10,9 neliökilometriä. Paralímni on suurimmillaan noin 8 kilometriä pitkä ja noin 2 kilometriä leveä, ja sen suurin syvyys on 38,5 metriä.

Järvi sijaitsee noin 60 metrin korkeudella merenpinnasta noin 21 kilometriä länteen Chalkídan kaupungista. Järvi on yhdistetty vesikanavalla Ylíki-järveen, joka sijaitsee noin kolme kilometriä lounaaseen. Saman verran koilliseen sijaitsee Pohjoinen Euboianlahti.

## Lähteet

## Aiheesta muualla
Te Anau (järvi)

**Te Anau** on järvi Uuden-Seelannin Eteläsaaressa. Järvi on noin 65 kilometriä pitkä ja länsiosassa on kolme vuonoa. Järven maorinkielinen nimi *Te Ana-au* tarkoittaa vesipyörteiden luolaa. Järven itäpuolella kohoavat Franklyn-, Stuart-, Murchison- ja Keplervuoret. Lähin asutuskeskus on Te Anau, josta saa alkunsa kaksi pitkänmatkan vaellusreittiä: Milford Track ja Kepler Track.


On Lake Te Anau.jpg
Anz-0326.jpg


## Lähteet

## Aiheesta muualla
Strangers in the Night (albumi)

**Strangers in the Night** on brittiläisen hard rock -yhtye UFOn livealbumi, joka julkaistiin vuonna 1979. Kitaristi Michael Schenkerin lähti yhtyeestä hieman ennen albumin julkaisua, ja palasi yhtyeeseen uudestaan vasta vuonna 1993.

*Strangers in the Night* on saanut suuren suosion kriitikoiden ja yhtyeen fanien keskuudessa, ja sitä pidetään yleisesti yhtenä kaikkien aikojen parhaista rockmusiikin livealbumeista . Myös yhtyeen tuolloinen basisti Pete Way on maininnut albumin olevan hänen suosikkijulkaisunsa yhtyeen tuotannossa.

Rockiin ja metallimusiikkiin keskittynyt *[[Kerrang!]]*-lehti listasi Strangers in the Nightin sijalle 47 listatessaan kaikkien aikojen sata parasta heavy metal -albumia.

## Kappaleet
### Alkuperäinen LP-painos
### A-puoli
# 
# 
# 
# 

### B-puoli
# 
# 
# 

### C-puoli
# 
# 

### D-puoli
# 
# 
# 
# 

### Vuoden 1999 ja 2008 uusintapainosten lisäkappaleet
# 
# 

## Kokoonpano
* Phil Mogg – laulu
* Michael Schenker – kitara
* Paul Raymond – kosketinsoittimet, kitara, laulu
* Pete Way – bassokitara
* Andy Parker – rummut

## Arvostelut
* Allmusic 

## Lähteet
Jack D. Fischer

**Jack D. Fischer** (s. ) on yhdysvaltalainen koelentäjä ja Nasan avaruuslentäjä. Astronauttijoukkoon Fischer valittiin 2009. Ensimmäisen lennon on tarkoitus olla ISS:n Retkikunta 51 vuonna 2017.

## Lentohistoria

|}

## Aiheesta muualla

* Biographical Data - NASA
Uusitupa

**Uusitupa** on suomalainen sukunimi seuraavilla henkilöillä:

* Julius Uusitupa, ent. *Storstrang* (1878–1950), suksitehtailija
* Kasmir Uusitupa (s. 1995), viulisti
* Matti Uusitupa (s. 1946), professori, Kuopion yliopiston ent. rehtori
* Seppo Uusitupa (s. 1950), IT-alan asiantuntija
Bolavenin ylänkö

**Bolavenin ylänkö** on hedelmällinen, keskimäärin 600 metrin korkeudella merenpinnasta sijaitseva ylänköalue Laosin eteläosassa, pääosin Champasakin provinssin alueella. Ylängöllä tuotetaan kahvipapuja, teetä, vihanneksia, mausteita ja hedelmiä. Ylänkö on saanut nimensä alueen suurimman heimoyhteisön lavenien mukaan. Yhdysvallat pommitti aluetta Vietnamin sodan aikaan.

## Lähteet

## Aiheesta muualla
Rebellion Developments

**Rebellion Developments** (lyhyesti **Rebellion**) on Oxfordissa Englannissa sijaitseva videopelien kehittäjä.

Yhtiöllä on myös sarjakuvien julkaisua sen ostettua 2000 AD yhtiön.

Yhtiö osti Core Design studion vuonna Eidos Interactivelta, mutta tuoteoikeudet kuten *Tomb Raider* jäivät Eidosille.

## Pelit
Yhtiö tunnetaan muun muassa *[[Alien vs. Predator]]* -peleistä ja *[[Sniper Elite (pelisarja)|Sniper Elite]]* -pelisarjasta.

Yritys on tehnyt omien pelien lisäksi käännöksiä eri alustoille muiden yrityksien kehittämistä peleistä.

### Yrityksen kehittämät pelit

## Lähteet
Sniper Elite (pelisarja)

**Sniper Elite** on Rebellion Developmentsin kehittämä ammuntapelien sarja, jossa pelataan tarkka-ampujana toisessa maailmansodassa.

## Pelit
* *[[Sniper Elite]]* (2005)
* *[[Sniper Elite V2]]* (2012)
* *[[Sniper Elite 3]]* (2014)
* *[[Sniper Elite 4]]* (2017)
* *[[Sniper Elite 5]]* (2022)
* *[[Sniper Elite: Resistance]]* (2025)

### Spin-offit
* *[[Sniper Elite: Nazi Zombie Army]]* (2013)
* *[[Sniper Elite: Nazi Zombie Army 2]]* (2013)
* *[[Zombie Army Trilogy]]* (2015)
** kaksi edellistä osaa plus kolmas osa
* *[[Zombie Army 4: Dead War]]* (2021)
* *[[Sniper Elite VR]]* (2021)

## Myynti
Sarja oli myynyt yli 10 miljoonaa kappaletta syyskuussa 2015.

## Lähteet
Naimbana II

**Naimbana**, **Naimgbana** tai **Panaburo II** (1720–1793) oli vuosina 1755–1793 hallinnut temnejen Koyan kuningaskunnan hallitsija nykyisen Sierra Leonen alueella. Yksi Naimbanan alaisista heimopäälliköistä teki Yhdistyneen kuningaskunnan kanssa sopimuksen, jolla briteille luovutettiin maata jolle perustettiin nykyinen Sierra Leonen pääkaupunki Freetown.

## Elämäkerta
Naimbanasta tuli temnejen Koyan kuningaskunnan sijaishallitsija edellisen kuninkaan eli *Obain* kuoltua vuonna 1775. Temnejen perinteen mukaan kuninkaan kuollessa hänen alaisistaan päälliköistä tuli hallitsijoita vuorotellen, kunnes viimeisen heistä kuollessa kruunattiin uusi *Obai*. Eri lähteissä hänen nimekseen annetaan joko Naimbana, Naimgbana tai Panaburo. Panaburo mainitaan nimenä vain yhdessä aikalaislähteessä. Naimgbana vääntyi hänen nimekseen kertomuksen mukaan hänen vastatessaan murtaen englanniksi nimensä kysyjälle ”name Gbana” (nimi Gbana). Naimbana hallitsi pääkaupungistaan Robanasta käsin Rokeljoen varrella. Brittihallitus päätti vuonna 1786 tukea lontoolaisen Committee for the Relief of the Black Poor&nbsp;-järjestön toimintaa lähettämällä orjuudesta vapautettuja orjia perustamaan siirtokunta Länsi-Afrikkaan. 9. toukokuuta 1787 Sierra Leonen rannikolle saapui *Nautilus*-laiva mukanaan 344 mustaa ja 115 valkoista matkustajaa. Yksi Naimbanan alaisista päälliköistä nimeltä Tombo, tai kuten britit hänet tunsivat ”King Tom”, solmi brittien kanssa 11. kesäkuuta 1787 sopimuksen luovuttaen näille maata. Paikalle rakennettiin asutuskeskus, joka tunnettiin alun perin nimellä Granville Town matkaa tukeneen Granville Sharpin mukaan. Tombo kuoli hieman myöhemmin, ja Naimbana vaati brittejä solmimaan sopimuksen uudestaan hänen kanssaan vuonna 1788. 

Brittien kanssa solmitun sopimuksen ohella Naimbana tunnettiin kiinnostuksestaan kristinuskoa ja eurooppalaista koulutusta kohtaan. Vuonna 1791 hänen poikansa John Frederic Naimbana lähetettiinkin Englantiin opiskelemaan, mutta hän kuoli myöhemmin paluumatkallaan takaisin Sierra Leoneen. Hänen toinen poikansa sai islamilaisen koulutuksen Sierra Leonen pohjoisosissa. Nykyisin hänen mukaansa on nimetty katu Sierra Leonen pääkaupunki Freetownissa.

## Lähteet
Tyni

**Tyni** on seuraavien suomalaisten henkilöiden sukunimi:

* Kaisa Tyni (s. 1990), keskimatkojen juoksija
* Kari Tyni (s. 1955), JYPin toimitusjohtaja
* Paavo Tyni (s. 1997), jääkiekkoilija
* Pekka Tyni (s. 1956), kosketinsoittaja, pianisti ja kanttori
* Marianna Tyni (1938–1981), antiikin kirjallisuuden suomentaja
* Saana Tyni (s. 1988), siivousalan yrittäjä
* Seija Tyni-Ignatius, muotimalli
* Seppo Tyni (s. 1954), kitaristi, basisti ja musiikinopettaja 
* Tuomas Tyni (s. 1997), pesäpalloilija
Tuomivaara

**Tuomivaara** on seuraavien suomalaisten henkilöiden sukunimi:

* Akseli Tuomivaara (s. 1979), elokuvaohjaaja
* E. A. Tuomivaara, vuoteen 1906 *Hägglund* (1887–1975), Maalaisliiton kansanedustaja ja ministeri
* Saku Tuomivaara (s. 2002), lentopalloilija
* Salla Tuomivaara (s. 1975), sosiologi ja eläinoikeusaktivisti
* Teuvo Tuomivaara (s. 1943), kuvanveistäjä
* Timo Tuomivaara (1938–2004), kahlekuningas ja taikurimestari.
Tervamäki

**Tervamäki** on seuraavien suomalaisten henkilöiden sukunimi:

* Jukka Tervamäki (s. 1935), lentokonesuunnittelija
* Kauko Tervamäki (1917–2009), kansakoulunopettaja ja toimittaja
* Minna Tervamäki (s. 1968), balettitanssija ja koreografi
Tervala

**Tervala** on seuraavien suomalaisten henkilöiden sukunimi:

* Juha Tervala (s. 1976), taloustieteilijä
* Juhani Tervala (s. 1951), diplomi-insinööri ja Liikenneviraston pääjohtaja
* Mika Tervala (s. 1968),  pyöräsuunnistuksen maailmanmestari
Astrid S

**Astrid S**, oikealta nimeltään **Astrid Smeplass** (s. 29. lokakuuta 1996 Berkåk) on norjalainen laulaja ja lauluntekijä. Hän tuli tunnetuksi sijoitettuaan viidenneksi Norjan *[[Pop Idol]]* -televisio-ohjelmassa vuonna 2013. Astrid S on kotoisin Rennebusta.
## Diskografia

### Studioalbumit

### EP:t

### Singlet

## Lähteet
Daniel Kaluuya

**Daniel Kaluuya** (s. 24. helmikuuta 1989 Lontoo) on brittiläinen Oscar-palkittu näyttelijä. Hänet tunnetaan muun muassa pääroolistaan kauhuelokuvassa *[[Get Out (elokuva)|Get Out]]* (2017), josta hän sai parhaan miespääosan Oscar-ehdokkuuden. Vuonna 2021 Kaluuya palkittiin parhaan miessivuosan Oscarilla elokuvasta *[[Judas and the Black Messiah]]* (2020).

## Nuoruus ja uran alku
Daniel Kaluuya syntyi Lontoossa 1989. Hänen vanhempansa olivat ugandalaiset Damanie Namusoke ja Stephen Kaluuya. Daniel asui Camdenissa äitinsä ja isosiskonsa kanssa.

Daniel kirjoitti yhdeksänvuotiaana näytelmän, joka voitti paikallisen kilpailun ja joka esitettiin sen jälkeen Lontoon Hampstead Theatressa. Pian tämän jälkeen hän alkoi käydyä improvisaatiokursseja Anna Scher Theatressa, ja hän oli mukana myös Hampstead Theatren nuorten ohjelmassa.

Kaluuya sai teini-ikäisenä roolin BBC:n keskustelua herättäneestä elokuvasta *Shoot the Messenger* (2006), joka kertoi mustasta opettajasta, jota syytettiin mustiin kohdistuvasta rasismista. Tämän jälkeen hän alkoi käsikirjoittaa sekä näytellä brittiläisessä nuortensarjassa *[[Skins – liekeissä]]*. Hän oli mukana sarjassa kahden tuotantokaudena ajan. *Skinsin* ansiosta Kaluuya sai useita vierailevia rooleja televisiosarjoista. Hänellä oli myös vakirooli tilannekomediassa *FM* (2009) ja kauhukomediassa *Psychoville* (2009–2011).

Kaluuya sai vuonna 2010 hyviä arvioita Royal Court Theatren *Sucker Punch* -näytelmästä. Hän näytteli myös yhdessä antologiasarjan *[[Black Mirror]]* (2011) jaksossa, mikä johti myöhemmin myös hänen läpimurtoonsa. Elokuvissa Kaluuyalla oli vuonna 2013 pienet roolit rikoselokuvissa *[[Welcome to the Punch]]* ja *[[Kick-Ass 2]]*.

## Läpimurto
Kaluuya alkoi 2010-luvun alun jälkeen keskittyä enemmän amerikkalaisiin elokuvatuotantoihin ja esiintyi muun muassa elokuvassa *[[Sicario]]* (2015). Kaluuya piti tämän jälkeen 18 kuukauden tauon, jonka aikana hän kirjoitti ja luki käsikirjoituksia. Yhdysvaltalainen Jordan Peele vaikuttui Kaluuyan taidoista nähtyään tämän roolin *Black Mirrorissa* ja valitsi tämän esikoisohjauksensa *Get Outin* (2017) pääosaan. Rasismia käsitelleesta kauhuelokuvasta tuli kulttuuri-ilmiö, ja se keräsi teattereissa yli 250 miljoonaa dollaria, vaikka sen budjetti oli ollut 4,5 miljoonaa. Kaluuya sai roolisuorituksestaan Oscar, SAG- ja Golden Globe -ehdokkaana.

*Get Outin* jälkeen Kaluuayalla oli rooli kansainvälisessä hittielokuvassa, *[[Black Panther (elokuva)|Black Panther]],* sarjakuvafilmatisoinnissa, missä hän näytteli W’Kabia. Kaluuyan seuraavat elokuvat olivat *[[Widows (vuoden 2018 elokuva)|Widows]]* (2018), jossa hän näytteli gangsteria, ja *[[Queen & Slim]]* (2019). Elokuvassa *Judas and the Black Messiah* (2021) Kaluuya puolestaan näytteli Mustien panttereiden Fred Hamptonia. Hän sai elokuvasta muun muassa Oscarin, Golden Globen ja SAG-palkinnon.

## Filmografia

## Lähteet

## Aiheesta muualla
*
Tone mapping

**Tone mapping** (sävyalan sovitus, sävysovitus) tarkoittaa prosessia, jolla korkean dynamiikan kuva käsitellään esitettäväksi normaalilla matalan dynamiikan esityslaitteella, kuten monitorilla tai tulostimella. HDR-kuva ei sinänsä vaadi tonemappingia tehtäväksi, HDR-kuva voidaan vain "valottaa", ts. kiinnittää sen kirkkaus johonkin kohtaan asteikkoa ja esittää sellaisenaan. Jos kuvassa kuitenkin on dynamiikkaa enemmän kuin matalan dynamiikan laite pystyy esittämään, tällöin joko valoisuuserot näyttölaitteella eivät vastaa todellisuutta (liian alhainen kontrasti) tai suuri osa kuvasta on joko täysin valkoinen (ylivalottunut) tai täysin musta (alivalottunut).

Tonemapping-algoritmit pyrkivät vähentämään kuvanlaajuista kontrastia ilman että paikallinen kontrasti samalla vähenee. Tämän tekemiseksi eri tonemapping-algoritmit käyttävät eri periaatteita, jotka johtavat ihmisen näköaistin kannalta enemmän tai vähemmän luonnollisiin kuviin.

Joskus virheellisesti kutsutaan HDR:ksi kuvia, jotka ovat normaaleja matalan dynamiikan kuvia, mihin on sovellettu tonemapping-tekniikoita. HDR ja tonemapping eivät kuitenkaan ole yksi yhteen toisistaan riippuvia, vaikka usein esiintyvätkin yhdessä.

## Aiheesta muualla
Jōetsu

**Jōetsu** () on Japanin kaupunki Honshūn saaren pohjoisosassa Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin eteläosassa pääkaupungin Niigatan lounaispuolella. Kaupungissa on 196&nbsp;616 asukasta (vuonna 2017) ja sen pinta-ala on 973,81 neliökilometriä. Jōetsu on nimitetty yhdeksi Japanin erityiskaupungeista.

Jōetsun kaupunki syntyi, kun aiemmat Takadan ja Naoetsun kaupungit yhdistyivät vuonna 1971. Kaupunki laajeni huomattavasti vuonna 2005, kun siihen liitettiin 13 muuta kuntaa. Jōetsua palvelevat vuonna 2015 avatun luotijunayhteys Hokuriku Shinkansenin lisäksi JR Higashi-Nihonin Shin’etsu-päälinja, kolmannen sektorin Hokuhoku-linja sekä Echigo Tokimeki -rautateiden Nihonkai Hisui -linja ja Myōkō Haneuma -linja.


Tiedosto:Naoetsu_district_Joetsu_city_Aerial_photograph.1975.jpg|Entisen Naoetsun kaupungin aluetta vuonna 1975
Tiedosto:Takada_district_Joetsu_city_Aerial_photograph.1975.jpg|Entisen Takadan kaupungin aluetta vuonna 1975


## Lähteet

## Aiheesta muualla

* Kaupungin internetsivut
Odawara

**Odawara** () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee Tyynenmeren Sagaminlahden rannikolla prefektuurin lounaisosassa pääkaupungin Jokohaman länsipuolella. Kaupungissa on 193&nbsp;076 asukasta (vuonna 2017) ja sen pinta-ala on 113,81 neliökilometriä. Odawara on nimitetty yhdeksi Japanin erityiskaupungeista.

Odawara kehittyi Sengoku-kaudella myöhemmän Hōjō-klaanin linnanaluskaupunkina ja Edo-kaudella Tōkaidō-tien varren postiasemana (*[[shukuba]]*). 1800-luvun loppupuolella avattu Tōkaidō-päälinja kuitenkin alun perin ohitti Odawaran, joka alkoi kehittyä matkailukohteena. Paikkakunta kärsi pahoja vahinkoja suuressa Kantōn maanjäristyksessä vuonna 1923, mutta sai takaisin menetetyn asemansa liikenteen solmukohtana, kun Tōkaidō-päälinja siirrettiin kulkemaan sen kautta Tannan tunnelin avauduttua vuonna 1934. Kaupunkioikeudet Odawara sai vuonna 1940 kuntaliitoksen myötä. 

Kaupunkia palvelevat luotijunayhteys Tōkaidō Shinkansenin ja JR Higashi-Nihonin Tōkaidō-päälinjan lisäksi JR Tōkain Gotenba-linja, Odakyū-rautateiden Odawara-linja, Hakone tozan -rautateiden Hakone tozan -linja ja Izuhakone-rautateiden Daiyūzan-linja.


Tiedosto:161223 Odawara Castle Odawara Japan01s3.jpg|Odawaran linna, kaupungin merkittävin nähtävyys
Tiedosto:Tokaido53 Odawara.jpg|Odawaran postiasema Utagawa Hiroshigen puupiirrossarjassa *Tōkaidōn tien 53 pysähdyspaikkaa*


## Lähteet

## Aiheesta muualla

* Kaupungin internetsivut
3. algerialainen jalkaväkidivisioona

**3. algerialainen jalkaväkidivisioona** () oli Ranskan maavoimien Afrikan armeijan () yhtymä, joka osallistui toiseen maailmansotaan. 

Ranskan hallinnoiman Pohjois-Afrikan vapauttamisen jälkeen divisioona osallistui 1944 Italian taisteluihin kenraali Juinin komentamassa Ranskan Italian siirtoarmeijakunnassa (). Divisioona rantautui Provenceen, minkä jälkeen se osallistui Toulonin ja Marseillen vapauttamiseen, Vosgesin taisteluihin ja vaikeisiin taisteluihin Basse-sur-le-Ruptin, Cornimontin ja Alsacen vapauttamiseksi. Ranskassa käydyissä taistelussa divisioona kuului kenraali Jean de Lattre de Tassignyn komentamaan Ranskan 1. armeijaan.

Divisioona palkittiin neljällä maininnalla päiväkäskyissä ja se oli Vapaan Ranskan 1. divisioonan kanssa eniten mainintoja saanut ranskalainen yhtymä toisessa maailmansodassa. Divisioonan perinteitä jatkaa vuonna 2016 perustettu 3. divisioona.

## Historia
Divisioona perustettiin 1. toukokuuta 1943 Constantinessa Algeriassa komentajanaan kenraali Goislard de Monsabert. Divisioona nousi maihin Italiassa joulukuussa.

Divisioona nousi 15. elokuuta 1944 maihin Provencessa.

Divisioona lakkautettiin 15. huhtikuuta 1946.
Lauri Viita -museo

**Lauri Viita -museo** on Tampereen Ylä-Pispalassa sijaitseva kirjailija Lauri Viidalle omistettu museo. Se sijaitsee Pispalanharjun lounaisrinteellä talossa, jonka rakensivat vuosisadan vaihteessa kirjailija Lauri Viidan isä Emil Viita sekä Alfhild-äidin isä Juho Nikander.

Museo sai alkunsa kun talon silloinen omistaja ilmoitti vuonna 1971 olevansa halukas myymään talon edullisesti jos siihen perustettaisiin kirjailijalle omistettu museo. Talon ostamiseen saatiin rahat lahjoituksena kauppaneuvos Kalle Kaiharilta, joka oli kotoisin Pispalasta. Talon kauppa vahvistettiin vuonna 1973, ja se on Pispalan moreenin omistuksessa. Kaupan jälkeen sitä kunnostettiin talkoilla, ja museon avajaisia vietettiin lokakuussa 1977. 

Museon talon rakensivat vuosisadan vaihteessa kirjailija Lauri Viidan isä Emil Viita ja Alfhild-äidin isä Juho Nikander. Talo valmistui vuonna 1900. Viidan perhe muutti taloon vuonna 1920. Hänen isänsä oli taannut lainan jonka hän joutui maksamaan, ja sen vuoksi hän myi talon vuonna 1937, ja perhe muutti Näsijärven rannassa sijaitsevaan Osuuskunnan taloon.

## Lähteet

## Aiheesta muualla
* VirtualTampere: Virtuaalivierailu Lauri Viita -museoon
Valmistujaiset

**Valmistujaiset** (lukion päättävillä yleensä *lakkiaiset* tai *ylioppilasjuhlat*) ovat valmistumisjuhlat koulutuksensa päättävää varten. Termillä voidaan tarkoittaa sekä tutkintotodistuksen luovutustilaisuutta että sen jälkeen järjestettävää yksityistä juhlatilaisuutta. Juhliin kutsutaan tyypillisesti sukulaisia, ystäviä ja muita läheisiä ihmisiä, ja siellä voidaan mahdollisesti pitää muun muassa juhlapuhe. Toisen asteen koulutuksesta nuoret valmistuvat yleensä 18- tai 19-vuotiaina.

## Katso myös
*Ylioppilastutkinto
*Promootio

## Lähteet

## Aiheesta muualla
*Valmistujaiset
Kalypso Media

**Kalypso Media** (lyhyesti **Kalypso**) on saksalainen videopelien julkaisija. Yhtiön tunnettuja julkaisuja ovat muun muassa *[[Tropico (pelisarja)|Tropico]]* -sarjan pelit.

## Pelit

## Aiheesta muualla
* Profiili MobyGamesissä